CELEX: 32015D1958
Language: hu
Date: 2015-07-01 00:00:00
Title: A Bizottság (EU) 2015/1958 felhatalmazáson alapuló határozata (2015. július 1.) a 305/2011/EU európai parlamenti és tanácsi rendelet értelmében a geoműanyagok és kapcsolódó termékek teljesítménye állandóságának értékelésére és ellenőrzésére alkalmazandó rendszerekről (EGT-vonatkozású szöveg)

30.10.2015   
            
            
               HU
            
            
               Az Európai Unió Hivatalos Lapja
            
            
               L 284/181
            
         A BIZOTTSÁG (EU) 2015/1958 FELHATALMAZÁSON ALAPULÓ HATÁROZATA
   (2015. július 1.)
   a 305/2011/EU európai parlamenti és tanácsi rendelet értelmében a geoműanyagok és kapcsolódó termékek teljesítménye állandóságának értékelésére és ellenőrzésére alkalmazandó rendszerekről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az építési termékek forgalmazására vonatkozó harmonizált feltételek megállapításáról és a 89/106/EGK tanácsi irányelv hatályon kívül helyezéséről szóló, 2011. március 9-i 305/2011/EU európai parlamenti és tanácsi rendeletre (1) és különösen annak 60. cikke h) pontjára,
   mivel:
   
               (1)
            
            
               A geoműanyagok és kapcsolódó termékek esetében a vonatkozó műszaki előírásoknak való megfelelés igazolására szolgáló eljárást a 96/581/EK bizottsági határozat (2) határozta meg.
            
         
               (2)
            
            
               A 96/581/EK határozat nem állapít meg részletes kritériumokat a geoműanyagok és kapcsolódó termékek tűzzel szembeni viselkedésük során mutatott teljesítménye állandóságának értékelésére és ellenőrzésére alkalmazandó rendszerek kiválasztására vonatkozóan.
            
         
               (3)
            
            
               A 305/2011/EU rendelet V. mellékletében előírt rendszereket megfelelőbb módon kell kiválasztani a geoműanyagok és kapcsolódó termékek teljesítményének értékeléséhez. Ez várhatóan lehetővé teszi a gyártók számára, hogy hatékonyabban jussanak a belső piacra, ami elősegítené az építőipari ágazat egészének fokozottabb versenyképességét.
            
         
               (4)
            
            
               A 96/581/EK határozatot ezért az áttekinthetőség és átláthatóság érdekében hatályon kívül kell helyezni és fel kell váltani,
            
         ELFOGADTA EZT A HATÁROZATOT:
   1. cikk
   Ez a határozat az I. mellékletben meghatározott geoműanyagok és kapcsolódó termékekre vonatkozik.
   2. cikk
   Az 1. cikkben említett geoműanyagok és kapcsolódó termékek alapvető jellemzőik tekintetében nyújtott teljesítménye állandóságát a II. mellékletében meghatározott rendszereknek megfelelően kell értékelni és ellenőrizni.
   3. cikk
   A 96/581/EK határozat hatályát veszti.
   A hatályon kívül helyezett határozatra történő hivatkozásokat erre a határozatra történő hivatkozásoknak kell tekinteni.
   4. cikk
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   
      Kelt Brüsszelben, 2015. július 1-jén.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 88., 2011.4.4., 5. o.
   
   
      (2)  A Bizottság 1996. június 24-i 96/581/EK határozata az építési termékek megfelelőségének a 89/106/EGK tanácsi irányelv 20. cikke (2) bekezdése szerinti, a geotextíliákra vonatkozó igazolási eljárásáról (HL L 254., 1996.10.8., 59. o.).
   
      I. MELLÉKLET
      
         ÉRINTETT TERMÉKEK
      
      Ez a határozat a következőkre vonatkozik:
      
                  1.
               
               
                  Geoműanyagok (membránok és textíliák), amelyeket elkülönítés, védelem, vízelvezetés, szűrés vagy a talaj megerősítése céljából alkalmaznak
               
            
                  2.
               
               
                  Geokompozitok, amelyeket elkülönítés, védelem, vízelvezetés, szűrés vagy a talaj megerősítése céljából alkalmaznak
               
            
                  3.
               
               
                  Georácsok, amelyeket elkülönítés, védelem, vízelvezetés, szűrés vagy a talaj megerősítése céljából alkalmaznak
               
            
                  4.
               
               
                  Geomembránok, amelyeket elkülönítés, védelem, vízelvezetés, szűrés vagy a talaj megerősítése céljából alkalmaznak
               
            
                  5.
               
               
                  Geohálók, amelyeket elkülönítés, védelem, vízelvezetés, szűrés vagy a talaj megerősítése céljából alkalmaznak
               
            
   
      II. MELLÉKLET
      
         A TELJESÍTMÉNY ÁLLANDÓSÁGÁNAK ÉRTÉKELÉSÉRE ÉS ELLENŐRZÉSÉRE SZOLGÁLÓ RENDSZEREK
      
      Az e határozat hatálya alá tartozó termékekre, figyelembe véve azok alapvető jellemzőit, a teljesítmény állandóságának értékelésére és ellenőrzésére szolgáló rendszerek a következőképpen vonatkoznak:
      
         1. táblázat
      
      
         A tűzzel szembeni viselkedésen kívül minden egyéb lényeges jellemző tekintetében
      
      
                  Termékek
               
               
                  Lényeges jellemzők
               
               
                  A 305/2011/EU rendelet V. mellékletében előírt, a teljesítmény állandóságának értékelésére és ellenőrzésére alkalmazandó rendszer
               
            
                  Geoműanyagok (membránok és textíliák), geokompozitok, georácsok, geomembránok és geohálók, amelyeket elkülönítés, védelem, vízelvezetés, szűrés vagy a talaj megerősítése céljából alkalmaznak
               
               
                  A tűzzel szembeni viselkedésen kívül minden egyéb lényeges jellemző tekintetében
               
               
                  2+
               
            
         
      
         2. táblázat
      
      
         Kizárólag a tűzzel szembeni viselkedés tekintetében
      
      Az 1. táblázat első oszlopában megjelölt valamennyi termék esetében a teljesítmény állandóságának értékelésére és ellenőrzésére szolgáló rendszerek meghatározása a termékek alcsaládjai alapján a következőképpen történik:
      
         
      
                  Termék-alcsaládok
               
               
                  A 305/2011/EU rendelet V. mellékletében előírt, a teljesítmény állandóságának értékelésére és ellenőrzésére alkalmazandó rendszerek
               
            
                  Olyan termékek, amelyek előállításuk valamely pontosan meghatározott fázisában olyan kezelésen esnek át, amely a tűzzel szembeni viselkedésük javulását eredményezi (pl. égésgátlók hozzáadása vagy a szervesanyag-tartalom korlátozása révén)
               
               
                  1
               
            
                  Olyan termékek, amelyek esetében hatályos európai jogalap létezik, amely szerint a tűzzel szembeni viselkedésük osztályozása vizsgálat nélkül történik
               
               
                  4
               
            
                  Olyan termékek, amelyek nem az 1. vagy a 2. sorban megjelölt alcsaládokba tartoznak
               
               
                  3